การเตรียมตัวให้พร้อมสำหรับการขับขี่ การขับรถยนต์ในตำแหน่งเกียร์เดินหน้า (Drive) การใช้เกียร์อื่นๆ
ปลดล็อกรถยนต์ด้วยรีโมทหรือกุญแจแล้วเข้าไปนั่งในฝั่งคนขับ ปรับเบาะนั่งในทิศทางที่คุณสามารถปรับได้/ตามความเหมาะสมเพื่อให้คุณสามารถเอื้อมถึงส่วนควบคุมต่างๆ ได้อย่างสะดวกและมองเห็นภายนอกกระจกชัดเจน เลื่อนกระจกให้คุณสามารถมองเห็นด้านหลังและด้านข้างรถชัดเจน มองหาจุดอับสายตาของรถยนต์ก่อนที่จะเริ่มขับขี่ เพื่อให้คุณสามารถตรวจสอบที่จุดเหล่านี้ก่อนเลี้ยวรถหรือเปลี่ยนเลน การมองหาว่าแป้นคันเร่งและแป้นเบรก พวงมาลัย คันเกียร์ สวิตช์ควบคุมไฟส่องสว่าง ไล่ฝ้า และที่ปัดน้ำฝนว่าอยู่ที่ตำแหน่งไหนบ้างก่อนที่คุณจะเริ่มขับรถนั้นเป็นสิ่งสำคัญ  แป้นเบรกและคันเร่งจะอยู่ที่ด้านล่างสุดของบริเวณด้านหน้าที่คุณใช้วางเท้า แป้นเบรกจะอยู่ทางซ้าย ส่วนคันเร่งจะอยู่ทางขวา พวงมาลัยคือล้อใหญ่ๆ ที่อยู่กลางคอนโซลฝั่งคนขับ หมุนพวงมาลัยไปทางซ้ายและขวาเพื่อหมุนล้อรถ บนแกนพวงมาลัย (ปกติแล้วจะอยู่ทางด้านซ้ายมือ) จะเป็นก้านควบคุมเล็กๆ ที่มีตำแหน่งพักตรงกลางและตำแหน่งล็อกสองตำแหน่งที่ด้านบนและด้านล่าง ตัวควบคุมนี้คือก้านไฟเลี้ยว ส่วนที่มักจะอยู่ทางด้านซ้ายของพวงมาลัยซึ่งติดตั้งอยู่กับคอนโซลหรือที่เป็นปุ่มบนก้านที่ติดตั้งบนแกนพวงมาลัยนั้นก็คือปุ่มควบคุมการเปิดและปิดไฟหน้า คันเกียร์จะอยู่ในตำแหน่งใดตำแหน่งหนึ่งดังนี้ คือ ติดตั้งอยู่ทางด้านขวาของแกนพวงมาลัย หรืออยู่ระหว่างที่นั่งฝั่งคนขับและฝั่งผู้โดยสาร โดยจะมีส่วนแสดงผลของไฟแสดงสถานะตำแหน่งเกียร์ ซึ่งปกติแล้วจะแสดงด้วยตัวอักษร "P", "D", "N", และ "R" และตัวเลขหนึ่งถึงสองตัว สำหรับคันเกียร์ที่อยู่บนแกนพวงมาลัยนั้น ส่วนแสดงสถานะตำแหน่งเกียร์นี้จะอยู่บนแผงหน้าปัด ใต้มาตรวัดความเร็ว ตรวจสอบให้แน่ใจว่าคุณและผู้โดยสารในรถยนต์คาดเข็มขัดนิรภัยทุกครั้ง วางเท้าขวาบนแป้นเบรกและเหยียบลงไป จากนั้นเสียบกุญแจและบิดตามเข็มนาฬิกาเพื่อสตาร์ทรถ เหยียบแป้นเบรกค้างเอาไว้และเลื่อนคันเกียร์ไปที่ตำแหน่งเดินหน้า (Drive) เกียร์นี้จะแสดงด้วยตัว "D" บนแผงแสดงตำแหน่งเกียร์และจะส่องสว่างเมื่อคุณเข้าเกียร์สำเร็จ  สำหรับคันเกียร์ที่ติดตั้งบนแกนพวงมาลัย ให้ดึงคันเกียร์เข้าหาตัวคุณแล้วเลื่อนขึ้นลงเพื่อเข้าเกียร์ สำหรับคันเกียร์ที่ติดตั้งบนพื้น เกียร์ชนิดนี้จะมีปุ่มด้านข้างไว้สำหรับปลดล็อกคันเกียร์ ซึ่งจะทำให้สามารถเลื่อนคันเกียร์ไปตามตำแหน่งเกียร์ต่างๆ ได้ เบรกมือมีอยู่ 2 แบบ คือ เบรกมือที่เป็นคันโยกอยู่ระหว่างสองเบาะนั่งด้านหน้า หรือเบรกมือที่เป็นแป้นเหยียบทางด้านซ้ายสุดของบริเวณที่วางเท้า โดยเบรกมือที่อยู่ตรงเท้านั้นจะมีคันโยกสำหรับปลดล็อกอยู่ด้านบน ส่วนเบรกมือแบบที่อยู่ด้านบนนั้นจะมีปุ่มสำหรับกดก่อนที่คุณจะสามารถปลดเบรกมือได้ มองดูบริเวณโดยรอบตัวรถ รวมถึงจุดอับสายตา เพื่อดูว่ามีวัตถุที่กำลังเคลื่อนไหวหรือสิ่งมีชีวิตในบริเวณโดยรอบหรือไม่ ควรใช้สายตามองไปในทิศทางที่คุณกำลังเคลื่อนที่ไปเป็นหลัก ค่อยๆ ปล่อยแรงเหยียบบนแป้นเบรก จากนั้นรถก็จะเริ่มเคลื่อนตัวอย่างช้าๆ ถอนเท้าของคุณออกจากเบรก แล้วใช้เท้าข้างเดิมค่อยๆ เหยียบคันเร่ง จากนั้นรถก็จะเริ่มเคลื่อนตัวเร็วขึ้น ทั้งนี้ ไม่จำเป็นต้องเปลี่ยนเกียร์ตามความเร็วหากขับขี่บนสภาพถนนปกติ ในตำแหน่งเกียร์เดินหน้า (Drive) ให้หมุนพวงมาลัยไปทางซ้ายเพื่อเลี้ยวรถไปทางซ้าย และหมุนไปทางขวาเพื่อเลี้ยวรถไปทางขวา ถอนเท้าข้างขวาของคุณออกจากแป้นคันเร่ง และเคลื่อนเท้าไปที่เบรกแล้วค่อยๆ ออกแรงเหยียบเพื่อไม่ให้รถกระชากหยุด เมื่อคุณต้องการที่จะเคลื่อนรถอีกครั้ง ให้เปลี่ยนเท้ากลับมาที่คันเร่ง เมื่อคุณมาถึงจุดหมายปลายทางของคุณแล้ว ให้จอดรถให้สนิทโดยค่อยๆ ออกแรงเหยียบแป้นเบรก จากนั้นเลื่อนคันเกียร์กลับไปที่ตำแหน่งจอด "P" ดับเครื่องยนต์โดยการบิดกุญแจทวนเข็มนาฬิกา อย่าลืมปิดไฟหน้าและใส่เบรกมือก่อนออกจากรถ ถ้าคุณต้องเคลื่อนรถถอยหลัง ควรตรวจให้แน่ใจว่ารถจอดสนิทแล้วก่อนที่จะเข้าหรือออกจากตำแหน่งเกียร์ถอยหลัง ให้เลื่อนคันเกียร์ไปที่เครื่องหมายตัว "R" และตรวจดูบริเวณด้านหลัง/โดยรอบรถว่ามีสิ่งกีดขวางหรือไม่ จากนั้นค่อยๆ ถอนเท้าออกจากเบรกและเหยียบคันเร่ง เมื่อเลี้ยวรถขณะอยู่ในเกียร์ถอยหลัง รถของคุณจะเลี้ยวในทิศทางเดียวกันกับที่คุณหมุนพวงมาลัย เพียงแค่คุณกำลังเคลื่อนถอยหลังเท่านั้นเอง ดังนั้น ท้ายรถจะแกว่งไปที่ทิศทางนั้นแทนที่จะเป็นด้านหน้ารถ เกียร์ว่างจะใช้เมื่อคุณไม่มีความจำเป็นต้องควบคุมความเร็วของรถเท่านั้น ไม่ใช่เมื่อขับขี่ตามปกติ ตัวอย่างเช่น เมื่อจอดรถโดยเดินเครื่องยนต์ที่รอบเดินเบาเป็นเวลาสั้นๆ หรือเมื่อดันรถ/ลากพ่วง ตำแหน่งเกียร์ที่เป็นตัวเลข "1," "2," และ "3" นั้นเรียกว่าเกียร์ต่ำ ตำแหน่งเกียร์เหล่านี้จะสามารถทำงานเป็นระบบเบรกโดยอาศัยแรงฉุดจากเครื่องยนต์ได้เมื่อคุณยังไม่จำเป็นต้องใช้เบรกจริงๆ การใช้เทคนิคนี้เหมาะกับการขับรถลงเขาที่มีความสูงชัน อย่างไรก็ตาม ตำแหน่งเกียร์ 1 จะใช้เมื่อคุณจำเป็นต้องเคลื่อนรถด้วยความเร็วที่ช้ามากๆ เท่านั้น ทั้งนี้ ไม่จำเป็นต้องหยุดรถเมื่อเปลี่ยนไปมาระหว่างตำแหน่งเกียร์เหล่านี้และเกียร์เดินหน้าปกติ (D)
เข้าไปในรถ. ปรับรถตามความต้องการของคุณ. แยกแยะส่วนควบคุมแต่ละชนิด. คาดเข็มขัดนิรภัย. สตาร์ทรถ. เข้าเกียร์. ปลดเบรกมือ. ตรวจดูรอบๆ ตัวรถ. ออกตัว. หมุนพวงมาลัยเพื่อเลี้ยวรถ. เหยียบเบรกเพื่อลดความเร็วหรือหยุดรถ. จอดรถ. ขับรถเกียร์ถอยหลัง (Reverse). ใช้เกียร์ว่าง (Neutral). ใช้เกียร์ต่ำ.
https://www.wikihow.com/Drive-a-Car-With-an-Automatic-Transmission https://www.wikihow.com/Drive-a-Car-With-an-Automatic-Transmission https://www.wikihow.com/Drive-a-Car-With-an-Automatic-Transmission
Preparing to Drive Operating the Vehicle in "Drive" Operating Alternative Gears